Dakahlia (guvernorat)
Guvernorat Dakahlia (arapski: الدقهلية) je jedan od 27 guvernorata Egipta. Nalazi se u sjevernom dijelu države, unutar Delte Nila. Guvernorat se prostire na površini od 3.500 km2 a prema podacima iz 2014. godine u njemu živi 5.818.363 stanovnika. Gustoća stanovništva iznosi oko 1.700 stanovnika po km2. Glavni grad ove administrativne jedinice je Mansoura. Guvernorat na sjeveru izlazi na obale Sredozemnog mora a graniči još s guvernoratima: Damietta na sjeveru, Port Said na istoku, Sharqia i Gharbia na jugu i guvernoratom Kafr el-Sheikh na zapadu.